Downloaded from YTS.MX
Official YIFY movies site: YTS.MX
MAGANDANG UMAGA
Milling day na, Ma.
Good morning po, Oma.
Good morning, apo.
Napakasarap ng amoy dito, parang sa bakery n'yo.
Bagong lutong kerststol?
Pero hindi pa Pasko.
Ito ang lutuing ipapasa ko
sa Christmas Market Dutch Bake-Off ngayong taon.
- Pwede po bang tikman? - Dapat lang.
Napakasarap po, lagi naman.
Sana gano'n din ang tingin ng mga judge.
Ako ang magiging tagatikim n'yo.
Parang 'yong Mama mo noon.
Mas nai-inspire ako ng Pasko
na gayahin sila.
O, apo ko.
Binabantayan ka nila nang may buong pagmamalaki.
Bakit po?
Oma.
Ibinenta ko 'yong titulo ng Windmill Way.
Teka, ano po?
Gagamitin ang pera sa pagsasaayos ng pabrika
na ipinagpapaliban natin.
Nangako 'yong developer
na hawak pa rin natin 'yong pabrika at pagawaan ng muwebles.
Magtatayo lang sila ng hotel sa bakanteng lupa sa tabi.
Sana po kinausap n'yo muna 'ko.
Ayokong alalahanin mo 'yong problema ko sa pera
hanggang sa masolusyunan ko.
Parang wala na 'kong pagpipilian.
Nag-set ako ng meeting n'yo ng developer, ngayong araw pagkatapos ng tour.
- Pwede pong mamaya na lang? - 'Yong developer... Hindi...
Di ako pwedeng ma-late sa tour.
Naku po.
WELCOME SA CHRISTMAS MARKET NG MAKASAYSAYANG BAYAN
- Good morning, Mia! - Hi.
Sobrang cute, Lily.
Ang gaganda ng dekorasyon mo sa market.
Halata bang excited na 'ko para sa Christmas Market?
Konti lang.
Ano'ng problema?
- Wala. - Alam ko pag may problema. Ano 'yon?
Buweno, ibinenta ni Oma 'yong titulo ng Windmill Way property,
at magkakaro'n na tayo ng kapitbahay.
Wow, kailangan kong sabihin kay Willem. Maaapektuhan 'yong inn.
Wag mong sasabihin kay Herb. Ayokong mag-alala siya.
Sige.
Ay, andito na siya.
May masayang grupong darating ngayon.
Siyempre. Pasikat nang pasikat 'yong Christmas tour natin kada taon.
Oo, gusto ng mga bata 'yong ginagawa nating mga laruan.
Na ginagawa mo.
Magagamit natin 'yong pera para sa mga pagsasaayos.
Siya nga pala, nakausap ko sa telepono si Ann.
Sinabi niya 'yong pagkakabenta.
Sana kinausap niya muna tayo.
Maganda 'yong hangarin niya. Ayaw niyang may mag-alala. Lalo ka na.
Alam ko. Pero sana pa rin.
Ano ka ba, Mia.
Alam nating di magkakamali si Ann sa mga mata ni Herb.
- Unang date n'yo mamaya? - Lalabas lang ang magkaibigan.
Nagpapasalamat ako na nakilala ko si Ann,
pero di ko mapapalitan ang lolo mo.
Mabuting tao si Lolo, pero alam kong gugustuhin niyang maging masaya si Oma.
Tulad ko.
Oras na.
Oo. Okay.
Hi, welcome. Pasok kayo.
Hi.
Welcome sa inyong Christmas tour.
Hi, pasok kayo.
Hello.
Papunta na 'ko sa meeting.
Oo, pinakahihintay ko 'to.
Salamat, Mr. Quigley.
Okay, ako ang inyong tour guide, si Lily Janssen,
at siya si Mia Meijer, ang manager at isa sa mga lead furniture designer.
Ladies and gentlemen, nandito kayo sa Zefier,
na Dutch para sa "banayad na hangin."
Sa pabrikang ito na pinatatakbo ng hangin, ginagawa naming tabla ang mga troso
para sa mga manggagawa, tulad ko,
para magdisenyo, gumawa, at magbenta ng custom furniture.
Itinayo ng lolo ko ang pabrikang ito noong 1932.
Malapit na 'yong 90th annual Christmas Market namin,
at iniimbitahan namin kayong pumunta.
May mga activity para sa buong pamilya, gaya ng Dutch Bake-off at Santa Day,
kung saan mamimigay ng mga laruan si Santa mula sa kanyang trono
na gawa rito sa pabrika.
- Salamat, Lily. - Oo.
Sana makasama namin kayong lahat sa Christmas Market.
Ngayon, ginagawang tabla ng wind-powered crankshaft at mga lagari ang mga troso,
at ang sawmiller naming si Herb ang namamahala sa prosesong ito.
Para sa Christmas Market, ginagamit namin ang mga tirang kahoy
at retaso ng mga muwebles para gumawa ng mga laruan.
Medyo tinutulungan namin si Santa.
At lahat ng nasa pagbrikang ito ay ginawa rito.
Umiisip ng mga disenyo sila Mia ng mga furniture design sa aming studio,
at ginagawa namin sa aming shop,
at ibinebenta namin sila sa aming showroom.
Bakit may nakasabit na sapatos sa gitna?
'Yan ang pangunahing paraan ng komunikasyon sa windmill
kapag ayaw mong sumigaw.
Parang walkie-talkie?
Parang pasahan ng kodigo sa klase, na di mo dapat gawin.
Hindi po.
Kapag umiikot 'yong mga blade ng windmill, at umaandar 'yong mga lagari,
medyo maingay dito.
Pag may bisita, naglalagay ng sulat do'n,
at hihilahin namin ito at titingnan 'yong sulat.
May secret message din do'n.
Nakalagay, "Koerier klomp."
May nakakaalam ba ng ibig sabihin no'n sa Dutch?
Sige.
Ikaw, sir, na may sa camera sa leeg.
Ibig sabihin, "courier clog."
Tama 'yon, Mr...
Schaltz.
Brady Schaltz?
Welcome, Brady.
O siguro, "welcome back"?
Tanong, sinasagot mo ba ang lahat ng mga mensahe sa 'yo?
Siyempre.
Wala nang mas masaklap pa sa pinaghihintay.
Okay, sundan n'yo 'ko, at ipagpapatuloy na natin.
WORKSHOP NI SANTA
MGA LOCAL SOUVENIR
Salamat sa pagpunta.
Salamat.
Ingat.
- Salamat sa pagtulong sa 'kin sa tour. - Oo.
Medyo nawala ako sa ayos.
Bakit andito pa siya?
Bakit niya kinukunan ng litrato 'yong bagay na may litrato na siya?
Teka, kilala mo siya?
Parang pamilyar siya.
Si Brady Schaltz.
- Nag-date kami no'ng high school. - Aw, puppy love.
- Higit pa ro'n. - Ano'ng nangyari?
Iniwan niya 'ko bago mag-prom.
Umalis, at wala na 'kong naging balita mula no'n.
Wow.
Oo. Spoiler alert,
kaibigan siya ng asawa mo.
Teka, siya 'yong Brady na 'yon?
Wow.
Lily, gusto kitang ipakilala sa kaibigan kong si Brady.
- Hi... - Hindi, halika rito, dali.
Nakilala rin kita sa wakas.
Kinukuwento ka lagi ni Willem.
Dapat lang.
At naaalala mo si Mia?
Ang gandang Christmas tour.
Salamat.
Sana nasabi ni Willem na nagustuhan ko 'yong mga picture sa kasal n'yo.
Ang gaganda.
Oo, pero medyo nalungkot siya na hindi ka nakapunta.
Tapos na 'yon.
Nasa ibang bansa ako para sa isang conference.
Natanggap n'yo 'yong regalo ko? Sparkling water dispenser?
Oo, salamat.
Wala 'yon sa registry, pero...
Pero minsan, 'yong pinakamagagandang regalo
ay 'yong mga di natin alam na gusto pala natin.
Mabuti, natutuwa ako. Sabi ko na, e.
Oo.
Handa ka na sa lunch, honey?
Handang-handa na.
Mamaya ulit, Mia, at nice to meet you, Brady.
Salamat. Mamaya ulit, pare.
Masaya 'kong makita ka.
Bakit ka nakaamerikana?
Ayaw mo ng ganyan.
Nagbago na 'yong style ko mula no'ng high school.
Parang napakatagal na.
Oo nga.
Nakakatuwang makita na ikaw ang pumalit sa mama mo, sa pamamahala sa pabrika.
Oo.
Gusto kong ipagpatuloy 'yong pamana ng pamilya.
Nakikiramay ako tungkol sa mga magulang mo.
Sana tumawag ka.
Gusto ko.
Tatawag ako, pero...
pero naisip ko na di mo 'ko kakausapin.
Sinunod mo 'yong payo ko at nag-upgrade ka ng camera.
Oo.
Bumagsak kasi 'yong disposable-camera market.
Masaya 'kong makita ka.
- May meeting ako. - Ang totoo...
- Pwedeng humingi ng pabor? - Oo.
Pag nakakita ka ng lalaki na mukhang nasa real estate
na gumagala rito na parang naliligaw, pakihatid mo siya sa 'kin?
Sige, pero...
Salamat.
Gusto ko talaga 'yong no-door policy dito.
Brady, may meeting ako.
Ako ang ka-meeting mo.
Ikaw 'yong bumili ng lupa kay Oma?
Hindi ako. 'Yong pinagtatrabahuhan ko, 'yong Bowbridge Realty.
Di niya sinabi sa 'yo na ako 'yong kausap niya.
Property developer ka?
Photographer ang pangarap mo.
Nakakatawa kung saan ka dadalhin ng buhay.
Pero parte ng trabaho ko na kunan ng litrato 'yong mga property.
- Pwede bang maupo? - Sige.
Ikaw ang boss, e.
Makinig ka, Mia.
Medyo nag-alinlangan ako no'ng ibinigay sa 'kin 'tong assignment na 'to,
dahil sa nakaraan natin.
May nabanggit na hotel si Oma.
Isang Dutch inn sa Windmill Way, sa lote na katabi ng pabrika.
Pwede rin 'yon sa pinakadulo sa south ng property.
Malapit sa putikan?
Hindi 'yon putikan. Isa 'yong...
lawa.
Tingnan natin.
Open-minded ako. Tara, tingnan natin.
Sorry. Kanina ko lang nalaman ang tungkol sa meeting na 'to,
at may mga gagawin ako bago ang Christmas Market.
Kaya pwede bang mamayang hapon na lang?
Sige.
Mag-usap tayo mamaya.
Salamat.
Hello?
Brady, kumusta 'yong meeting?
Okay naman, Mr. Quigley.
Pwede mo na 'kong tawaging Lionel dahil nabili mo na 'yong property.
Di mo alam ang ibig sabihin nito para sa Bowbridge Realty.
Magandang investment para sa lahat.
Bilang respeto sa record mo,
tinupad ko 'yong hiling mo na bayaran sila nang mas malaki.
Salamat. Totoo. Mabubuting tao ang mga Meijer.
May pagkakataon na tayo para makabawi sa pagkakalugi.
Mas kumita pa.
Ipinapakita ng forecast ko na mas dadami 'yong mga investor natin.
Alam nating kikita tayo sa inn.
Ngayon, interesado si Walt Caprio sa Windmill Way.
Si Walt Caprio, ng Caprio Resorts?
Oo.
Wala kang inalok sa pamilya na special rights para sa windmill, tama?
Nangako ako na sila pa rin ang magpapatakbo nito.
Dahil interesado lang tayo na magtayo sa tabi nito.
- Nasa kontrata ba 'yon? - Technically, wala.
Nakalagay sa kontrata na pagmamay-ari natin ang lahat.
Mahusay. Alam kong makakabuti 'yong pagiging lokal mo.
Ang plano na ngayon ay gibain 'yong lumang pabrika
at magtayo ng resort sa tabi ng inn.
Mahalaga sa pamilya 'yong pabrika.
Binayaran sila nang malaki.
Pupunta si Caprio para tingnan 'yong property.
I-finalize mo 'tong bagong deal.
Wow...
Natutuwa ako.
Pag naisara mo 'tong deal na 'to, sa 'yo na 'yong VP position.
Gustong-gusto mo 'yon.
May sasagutin akong tawag. Balitaan mo 'ko sa lahat.
Sige.
Hi.
Wow.
Ang laki ng iginaling mo mula no'ng high school.
Matagal din bago ko nakuha 'yong mga anggulo, pero...
aabot 'to para sa Christmas Market.
Kasama mo pa rin 'yong youth group sa pagdedekorasyon?
Dumami 'yong mga sumasali no'ng mga nakaraang taon.
Kaya sa Jansen Inn na namin ginaganap.
Ayos 'yon.
May meeting nga pala tayo.
Basta hindi hinaharangan ng hotel n'yo 'yong hangin, okay lang.
Sorry.
Alam kong nangako ako, pero...
Ano 'yon?
Sabihin mo na, please.
Nalaman ko ngayon lang na may plano 'yong kumpanya na gibain 'yong pabrika
at magtayo rin ng resort, hindi lang ng inn.
- Ano? - Alam ko.
Sorry. Totoo.
Galing sa itaas 'yong utos. Hindi 'to personal.
Brady, alam mo kung gaano kahalaga sa pamilya ko ang pabrikang ito.
Sa bayan na 'to. Pa'nong di ito personal?
Dahil unang Caprio resort ito sa rehiyon,
magiging pinakasikat na tourist spot ang Windmill Way.
Sa paggiba sa windmill?
Sa Windmill Way?
Di ko 'to ginusto.
Caprio Resort? Akala ko Dutch inn lang ang itatayo n'yo.
Alam ko. Dalawa na ngayon.
Gusto ng Bowbridge Realty 'yong pagiging kakaiba ng lugar,
pero itong bagong deal,
gusto nilang dagdagan 'yong pagpipilian ng mga turista.
- Naaprobahan na ba? - Di pa napirmahan 'yong mga papeles...
Alam mo kung gaano kahalaga sa 'kin 'tong pabrikang 'to.
Bigyan mo 'ko ng pagkakataong isalba 'to.
Mia, nakatali ang mga kamay ko,
pero pakikinggan kita.
Salamat.
Pag-usapan natin bukas sa almusal? 9:00 a.m., sa Ann's Bakery?
Akala ko ngayon 'yong meeting.
Oo, pero dahil dito sa bagong deal,
busy na 'ko buong araw,
pero kinailangan kong pumunta rito at ipaalam sa 'yo.
Sige.
Almusal do'n kay Oma.
Para sa 'yo.
Nangako siyang di magagalaw 'yong pabrika. Sana man lang inilagay niya sa kontrata.
Verbal promise 'yon.
Nagtiwala ako sa kanya.
Baka may butas dito sa kontrata o kung ano.
Mia, pinabasa ko 'to ulit sa abogado ko,
at malinaw na malinaw na.
Magagawa ng Bowbridge Realty ang anumang gusto nila sa property.
Kasama ang pabrika.
Hayaan n'yo si Brady na diskartehan 'to.
Sabi niya galing sa itaas 'yong utos.
Hindi siya ang magdedesisyon para dito.
Alam n'yo 'yong laging sinasabi ni Mama?
Para matuto, kailangang baguhin ang pananaw.
Tama.
'Yon ang gagawin ko kay Brady para maisalba 'yong pabrika.
Baguhin 'yong pananaw niya.
Salamat. Nasa itaas 'yong kuwarto n'yo.
Okay. Salamat.
Willem, okay na ba...
Ni-reset ko na 'yong router. Meron nang internet.
Ang galing mo.
Wow.
Masasabi ko, maganda 'yong ginagawa n'yo ni Lily sa lugar na 'to.
Oo.
Ano 'tong narinig ko kay Lily na gigibain n'yo 'yong pabrika
at magbubukas ng Dutch inn at resort?
Ang bilis kumalat ng balita.
Walang samaan ng loob?
Mawawalan ng trabaho 'yong asawa ko.
Masisiguro mo bang hindi malulugi ang negosyo ko?
Inaral ko 'to.
Kahit ano'ng itayo sa Windmill Way,
nasa gitna ka ng bayan, di ka mawawalan ng mga kliyente.
Magtiwala ka.
Masuwerte ka na bihira kaming mabakante at mabilis mag-check out ng mga bisita.
Mas makakatulong pa nga 'to na matanggal 'yong pressure sa 'yo.
Kailan kayo huling nakapagbakasyon ni Lily?
- No'ng honeymoon. - Mismo.
Lagi kayong puno ng kliyente. Tingnan mo, ang ganda rito.
Busy ka, nagsusumikap ka, at nirerespeto ko 'yon, totoo,
pero mapapagaang nito 'yong sitwasyon n'yo.
May punto ka. Pwede kong ibahagi 'yong kita, pero, Brady, pambihira.
Gibigain n'yo talaga 'yong pabrika?
Sana nakita mo 'yong tingin sa 'kin ni Mia.
Nahihiya ako.
May magagawa ka ba?
Ang hirap ng sitwasyon ko,
pero magkikita kami bukas ni Mia para mag-isip ng mga paraan.
Sana maging maayos kayo.
Di nakakatulong na may ilangan pa rin dahil sa naging paghihiwalay namin.
Sabihin mo 'yong sinabi mo sa 'kin. Makakatulong 'yon.
Ano 'yon?
Magbakasyon siya.
Walang pabrika, walang trabaho.
Usap tayo?
Sige po. Pero mangako kayo na wala nang mga pasabog.
Alam kong galit ka pa rin.
At humihingi ako ng tawad dahil hindi ko sinabi sa 'yo.
Minsan, nakakalimutan ko na malaki ka na,
hindi na isang bata.
At hindi ko trabahong protektahan ka.
Pero napakalaking alok no'n.
Akala ko 'yon ang tamang desisyon.
Gusto ko lang siguraduhin na maayos ang magiging kinabukasan mo.
Pinapatawad mo ba 'ko?
Siyempre naman po.
Kumusta 'yong meeting n'yo ni Brady?
Pagkahupa ng gulat ko, sinabi ko na magtayo sila sa putikan.
Siguradong masarap sa pakiramdam 'yong banat na 'yon.
Opo.
Masarap nga.
Sinabi niya na di pa pirmado ang mga papeles para gibain 'yong pabrika.
Talaga?
Ibang-iba na siya ngayon.
Buweno, tumanda na siya.
Opo.
Pareho kami.
Maraming salamat.
Kakailanganin n'yo ng mas malaking case pagkatapos nitong Dutch Bake-Off.
Ang sweet mo naman.
Malakas na kalaban ngayong taon si Willem.
Sorry, late ako. Nagkaro'n ako ng biglaang meeting.
Okay lang. Tapos na 'yong dagsa ng tao ngayong umaga.
- Good morning, Ann. - Brady.
Gusto kong malaman n'yo na di kita papipirmahin sa kontrata
kung madadamay 'yong pabrika.
Salamat sa sinabi mo.
Sana makahanap tayo ng paraan na magiging masaya ang lahat.
Sana nga.
Dala mo 'yong camera mo. Mabuti.
Di ako umaalis nang wala ito.
Babalik ako mamaya, Oma.
- Mag-ingat kayong dalawa. - Pa'no na 'yong...
- almusal? - Oo nga pala.
Salamat, Ann.
Isa kang henyo sa pagluluto.
Wow, ang ganda ng market.
Oo, ang tagal mong nawala, e.
Lumaki na 'to.
Oo nga.
Ang saya mo no'ng nakita mo 'yong camera ko.
Oo, masaya 'ko.
Kung papayag ka,
gusto kong kumuha ka ng mga litrato para sa memory box ko,
kung sakaling magbago na lahat.
Naaalala ko 'yong mga memory box mo.
Tama na.
Para sa 'kin,
wala nang hihigit pa sa pagpapatigil ng oras.
Nasa 'yo 'yon habambuhay.
Di mapapalitan ng litrato ang tunay.
Iniisip mo ba kung ano'ng pwedeng nangyari
kung di tayo naghiwalay?
Alam mong kinailangan ako ng pamilya ko.
Nandito 'yong future ko.
Nagkaro'n ka ng photography internship na di pwedeng palagpasin.
Pero sana nagpaalam ka.
Ang tanga ko para isiping magkakasama pa rin tayo sa prom.
Niyaya kita sa prom.
Sinulatan kita. Di ka sumagot kaya akala ko ayaw mo.
Ano? Wala akong natanggap na sulat.
Nilagay ko sa bakya.
No'ng di ka sumagot, akala ko gusto mo nang makipaghiwalay.
Gusto kong irespeto 'yon.
- Nagbibiro ka. - Hindi.
Nilagay ko 'yon do'n isang linggo bago 'yong prom.
Hindi mo...
Baka nalaglag o ano.
Lumipas ang mga taon, di ko 'yon nakita.
Akala ko naman binalewala mo
'yong pinakaromantikong pagpaparamdam ko no'ng kabataan natin.
Akala ko naman nagbago na 'yong nararamdaman mo para sa 'kin.
Pumunta ka sa prom?
Oo.
Mag-isa ako.
Akala ko darating ka, pero siguro wala ka na no'n.
Sorry.
Parang lagi na lang akong nagso-sorry,
pero pupunta talaga sana 'ko.
Wag mo nang alalahanin.
Nakalipas na 'yon.
Ikaw ba...
May boyfriend ka ba ngayon?
May mga naka-date ako, pero walang seryoso.
Ikaw?
Buweno, ako...
Ilang taon akong nasa seryosong relasyon,
pero magkaiba 'yong mga gusto namin.
Nando'n pa rin 'yong trono ni Santa?
'Yan 'yong orihinal na gawa ng lolo ko.
At gumagawa pa rin kami nito, nagbebenta, at ipinapadala sa buong bansa.
Tingnan mo nga. Lagi kang nagpapasaya.
Hindi lang ako, lahat ng nasa pabrika.
Kami ang pundasyon ng bayang ito, lalo na pag Pasko.
Ano'ng itsura ko?
Napakaguwapo mo.
Tanda mo no'ng pumupunta tayo rito tuwing umaga ng Pasko
at kinukunan ng litrato 'yong pabrika pagsikat ng araw?
Oo naman.
Ginawan ko ng collage 'yon.
Kita mo na? Konektado sa napakaraming magagandang alaala 'yong pabrika.
Alam ko ang ginagawa mo, Mia.
Totoo.
Pero higit pa sa mga alaala ang magsasalba sa pabrika.
Naku!
- Naku po. - Nasira ko 'yong trono ni Santa?
May mas lalala pa ba?
Maaayos mo ba 'yan?
Sana may makaayos nito bago ang Santa Day,
o makakasama ka sa naughty list nang matagal na panahon.
Magandang hapon, Ann.
Herb, masaya 'kong dumalaw ka.
Pinagaganda nina Mia at Lily 'yong pabrika para sa Christmas Market.
- Naisip kong sorpresahin sila. - Okay, sige.
Eto ang isang kahon ng bagong lutong oliebol.
Uy, paborito ko.
Pa'no mo nalaman?
Ayos ka lang ba?
Iniisip ko pa rin
na sana di ko na lang sinagot si Brady.
Di mo alam na ganito ang mangyayari.
Ginawa mo lang 'yong akala mong makakabuti sa pamilya mo.
No'ng sinabi niyang hindi magagalaw 'yong pabrika,
dapat sinigurado ko na nasa kontrata 'yon.
Nagbago 'yong sitwasyon pagkatapos mong pumirma.
Patawarin mo na ang sarili mo.
Nagpagawa ako ng flyers, at gagamitin ko 'yong bake-off
para ipamalita 'yong mangyayari sa pabrika.
Magandang plano 'yan, at gusto kong tumulong.
Salamat.
Okay. Sige.
Uy, salamat.
Kumusta 'yong umaga n'yo ni Mr. Real Estate?
Parang wala masyadong epekto 'yong pagpapaalala ko sa kanya.
Pwede kong sabihan si Willem na kausapin siya.
Pero ano pa ba'ng magagawa natin?
Bilang manager ng lahat ng mga social media natin,
ipaalam mo ang nangyayari.
Pag-aalalahin natin sila?
Nasa peligro rin ang kabuhayan nila. Kailangan nilang malaman.
Gumawa tayo ng online petition para maprotektahan ang pabrika.
Magandang plano 'yan.
- Special delivery galing kay Ann. - Sarap.
Ikaw ang unang pumirma para sa petisyong isalba ang pabrika?
Matutuwa ako.
Matutuwa ka rin ba na ayusin ang isang pamana ng bayan?
Nasira ni Brady 'yong trono ni Santa.
May litrato si Willem sa trono kasama si Santa
kada taon no'ng bata siya.
Espesyal na tradisyon 'yon dito.
Malulungkot ang lahat kung di 'yon mauupuan ni Santa.
Marami tayong pamalit sa likod.
May mga may-ari na sa kanila at ipapadala na.
Di na rin mababawi 'yong ibang trono sa bayan.
- Hindi na. - Please?
Ikaw lang ang makakaayos no'n.
Susubukan ko.
Napakabait mo, Herb.
Salamat na lang, pare. Kakakain ko lang.
- Pero mukhang masarap. - Oo naman.
Pero bake-off mode na 'ko.
Masyado nang bias 'yong panlasa ko.
Mas masarap 'to kesa sa luto ng tatay mo.
Uy, wag kang magkalat. Bagong mesa 'to.
Ang ganda.
Classic.
Gawa 'yan ni Mia.
Handmade sa mismong pabrika.
Naisip kong dapat mong malaman.
Itinayo 'yong pabrika no'ng 1930s. Naging matagumpay na 'yon, di ba?
Matagal kang nawala, kaya baka nalimutan mo.
Walang mas mahalaga sa bayang ito kundi ang mga pamana nito.
Bawat bahay dito, may muwebles na gawa ng pamilya ni Mia.
Tama ka d'yan.
Nakita mo na ang online petition para maprotektahan ang pabrika?
"Protektahan ang pabrika.
Pinakamagandang mga muwebles na kahoy sa bansa."
- Sulat mo 'to, 'no? - Buweno...
"Kalabisan ang plano ng Bowbridge."
Oo nga naman.
Minamahal ang pabrika.
Naiintindihan ko.
Hello?
Mia, 500 pirma.
- Talaga? - Lumagpas na kami ro'n.
Alam mo, may ginagawa ako.
Tawagan na lang ulit kita? Salamat.
Mia? Mi... Mi...
Sorry, sarado na kami.
Kailangan kong makausap si Mia. Please.
Brady, bukod sa ibang bagay, masaya 'kong makita ka ulit.
Oo.
- Totoo. - Salamat.
Kumusta mga magulang mo?
Mabuti naman sila. Ine-enjoy nila 'yong retirement nila sa Florida.
Sa sobrang saya nila, doon na sila magpa-Pasko.
Mabuti 'yon.
Ako, magtatrabaho ako rito hangga't kaya ko.
Binibigyan ako ng silbi ng pabrikang 'to.
Ito ang industriya at kabuhayan ng bayang 'to.
Handa na 'ko, Herb.
Naghahanda kami para sa rally bukas, "Protektahan ang Pabrika."
Pumunta ka.
Alam n'yo, medyo busy ako bukas, pero baka pumunta 'ko.
- Saan ko makikita si Mia? - Sa likod.
Salamat, Herb.
Medyo napapansin na ng media 'yong petisyon mo.
Sabi mo di maisasalba ng mga alaala 'yong pabrika, kaya umisip ako ng ibang paraan.
Tinawagan kita kanina dahil gusto ko agad na malaman mo.
May pupuntang safety inspector next week para tingnan 'yong pabrika.
Sabi mo tali ang mga kamay mo?
Pakiramdam ko kasi nakikialam sila.
Sinusubukan kong kalagan sila nang konti.
Pag may masamang balita tungkol sa demolisyon,
nagpapadala 'yong boss ko sa site ng safety inspector, kinabukasan.
Isang negatibong balita, magbabago bigla 'yong opinyon ng mga tao.
Siguro mas madaling gibain 'yong isang bagay na wala sa standards.
Naiintindihan kita, Mia, totoo.
Kaya binibigyan kita ng oras para tapusin 'yong mga pagsasaayos
kesa sa ibibigay ng boss ko.
Di ako natatakot sa inspector n'yo. Tatanggapin ko ang mangyayari.
Sana ito 'yong unang safety report na di papabor sa boss ko.
Siya nga pala...
Dagdag na pirma para sa petisyon mo.
Sino si Billy Schofield?
Pseudonym ko.
Gusto kong tumulong.
At isalba ang trabaho ko, kung pwede.
Maraming salamat.
- Nagdala kami ng pandagdag. - Ayos.
- Salamat. - Oo. Kumusta?
May mga nadagdag na ilang daang pirma.
Mabuti.
Kung desidido ang kumpanya ni Brady na gibain 'yong pabrika,
bakit pa ipinipilit 'yong safety inspection?
Strategy lang.
Kung mapapaniwala nila 'yong mga tao na luma at peligroso na 'yong pabrika...
Mas papayag 'yong mga tao na gibain ito.
Mismo.
Hi, Miss Meijer, sa Channel 4 ako. Pwede kang makausap?
Ano'ng gusto mong ipabatid?
Sa loob ng halos isang siglo,
gumawa ang pamilya ko ng mga handcrafted furniture dito sa pabrika.
At tuwing Pasko, mga kahoy na laruan para sa mga bata sa bayang ito
na mahal na mahal namin.
Ano'ng gagawin mo sa mga donasyon?
Plano naming gamitin 'yong mga donasyon para ipaayos at pangalagaan 'yong pabrika.
Parte ito ng pagiging espesyal ng lugar.
At gusto ko ring lubos na magpasalamat
sa lahat ng pumunta para suportahan ito.
Maraming salamat, at maligayang Pasko.
Kumusta 'yon?
Ang husay mo. Ipinagmamalaki kita.
Salamat po, Oma.
Sana lang magtagumpay 'to.
Oo, sana nga.
Salamat.
Ano sa tingin mo?
Tingin ko maaayos 'to.
- Bago ang Santa Day sa Christmas Market? - Gagawin ko ang kaya ko.
Parang gusto ko ng gatas at cookies.
May gusto ka ba?
Wala, salamat.
Babalik ako agad.
Kailangan ko na ng mas mahigpit na security system.
Oo.
Kumusta ba?
Magagamit ba ni Santa Claus 'yong trono niya pagdating niya sa bayan?
Oo raw sabi ni Herb, at okay na 'yon sa 'kin.
Mabuti.
Nakita kita sa Channel 4 news.
Gusto kitang batiin.
Salamat.
May 1,000 pirma na kami,
at sasapat na 'yong donasyon para sa pagsasaayos.
Minaliit ko 'yong pagmamahal sa pabrikang 'to.
Hindi ako kokontra d'yan.
Mia, makinig ka.
Wala kang dahilan para pagkatiwalaan ako,
pero gumagawa ako ng paraan para baguhin 'yong deal.
- Talaga? - Oo.
Kakausapin ko 'yong boss ko bukas
at susubukan kong ilihis sa ibang lugar 'yong interes ni Walt Caprio.
Salamat sa gagawin mo.
Nakakabilib na gumagawa pa rin kayo ng mga laruan mula sa mga retasong kahoy.
Nagsimula lang 'yon para magamit lahat ng materyales,
pero ngayon, may puwesto na sa workshop para lang sa paggawa ng mga laruan.
At ibinebenta namin sila buong taon,
pero tuwing Christmas Market, nireregaluhan namin ang bawat bata.
Ang galing no'n.
De-kalidad na gawa 'yan.
Gusto kong akuin ang papuri, pero si Herb ang gumagawa ng karamihan sa mga laruan.
Sa mga muwebles lang ako.
Alam mo, kausap ko si Willem kahapon.
Nasa 'kin pa 'yong kahoy na anghel na ibinigay mo sa 'kin no'ng high school.
- Talaga? - Oo.
- Buo pa rin ba? - Nilalagay ko sa Christmas tree taon-taon.
Tanda mo 'yong silyang ginawa natin?
Na may tatlong paa?
'Yong gumigiwang pag inuupuan natin?
'Yon nga.
Oo, siguradong ginawa nang toothpick 'yon ngayon.
Pag-isipan mo ulit.
Itinago mo? Hindi!
Gumigiwang pa rin.
Parte 'yan ng kasaysayan ko.
Mia...
Oras na para gumawa ng sarili nating pamaskong himala.
- Magkita tayo bukas. - Sige.
Mukhang masarap, Herb.
MAKAKATANGGAP KAYA NG HIMALA ANG WINDMILL?
Hello?
Napanood ko 'yong balita. Ano'ng nangyayari?
May konting pagtutol sa taumbayan.
Pumirma sa petisyon halos kalahati ng mga residente.
Masasabi kong mariing pagtutol 'yon.
Pero nakapagpa-schedule ako ng safety inspection bago dumating si Walt.
Tinuruan kitang mabuti.
Lionel,
alukin natin ng ibang property si Walt.
Papasa sa inspection 'yong windmill?
Pumasa man o hindi.
Gusto ba natin ng malaking bilang ng populasyon na nagmamahal sa pabrika
na kumontra agad sa Bowbridge at Caprio?
Matagal ko nang sinusuyo si Walt na makipagsosyo.
Sa Windmill Way lang siya nagpakita ng interes.
E, kung wag na natin itayo 'yong Dutch inn?
'Yong resort niya na lang sa tabi ng pabrika?
Pabayaan 'yong kikitain do'n?
Nakausap mo na si Walt?
Nagkakasalisi kami, pero kinumpirma niya 'yong pagdating niya sa email.
At gusto raw niyang magpunta sa Christmas Market.
Tawagan mo lang siya. Gusto kong interesado siya.
Wag mo siyang bigyan ng mga pagpipilian.
Okay po, sir.
Tingin ko handa na tayo.
Unang araw ng Christmas Market.
Parang dapat mas excited pa 'ko.
Ano'ng problema, apo?
Nag-aalala lang sa inspection.
Naayos n'yo na nina Herb at Lily 'yong lahat ng maliliit na problema
at nasabi sa mga contractor 'yong malalaking problema.
Opo, siguro nga po tama kayo.
Di pa kasi ako nakaramdam ng ganito kalaking pressure sa buhay ko.
Wag mong kalimutan, Mia,
malalagpasan mo ang anumang bagyong dadaan sa 'yo
basta matatag ang kumpiyansa at pananalig mo.
Salamat po, Oma.
Mainit-init pa.
Salamat sa pagkuha sa kanila.
- Ang ganda nito. - Tumulong ako sa design.
Kung ang 90th Christmas Market ang magiging pinakamalaking taon natin,
makakatulong ang mga 'to para ipalaganap ang mensahe.
Salamat po. Salamat sa inyong dalawa.
- Pakihigpitan 'yong apron ko? - Nandito 'ko para tumulong.
- Uy, pare. - Ayun siya.
Masaya 'kong makita ka. Happy Christmas bake-off, Mia.
Mabuti nakarating ka.
Siguro medyo nangungulila ako.
Panahon na rin.
Sabi mo lumaki na 'yong Christmas Market. Di ako makapaniwala sa dami ng tao rito.
Kumausap lang ako ng mga magtitinda.
Lumilikom kami ng pera para pataasin 'yong advertising.
'Yon, pati mga sabi-sabi,
at kami na ang pinakamalaking Christmas Market sa 3 state.
Sigurado 'yan.
Meron ka pa ring passion at determinasyon mula no'ng high school.
Hindi 'yon insulto. Pangako.
Totoo, 'yon ay...
Kahanga-hanga.
Salamat.
- Uy, gusto mong tumikim? - Sa wakas!
Oo.
Seryoso?
Naku, Willem, sorry.
Dikit, pero tingin ko tatalunin ka ni Ann.
Kanino ka ba kampi?
'Yan ang pinakamalaking tanong.
Mia, tayo na.
Ann, Herb, Mia, ano'ng inihanda n'yo ngayong taon?
Mr. Mayor, mula sa Ann's Bakery,
tikman n'yo ang kanyang sikat na homemade Christmas Kerststol bread.
Mahusay. Susunod.
'Yong flyer.
Pabilibin mo sila.
Mr. Mayor, mula sa mga Janssen,
inihahandog ko ang aming homemade Christmas poffertjes.
Okay, nabigyan ko na ng score ang lahat, at ipapaalam ko mamaya ang nanalo.
Gusto kong sabihin,
ilalaglag ko 'yong boss ko,
at may ginagawa akong proposal para kay Walt Caprio.
Kukumbinsihin ko siya na 'yong property sa Muskegon sa norte
ang mas magandang investment.
'Yan ang pinakamagandang balita.
Naisip kong gusto mong marinig 'yon.
Eto na.
Binilang na 'yong mga score.
Nanguna sa lahat ng kategorya ng lasa, texture, presentasyon,
at pagsunod sa kulturang Dutch,
ang nanalo ay...
Ann's Bakery, para sa kanyang Kerststol Christmas bread.
Matatapos 'yong renovation sa loob ng ilang araw.
Oo. Alam kong mahal ang mga ginastos dito.
Sa binayad ng kumpanya ni Brady para sa lupa
at mga perang nalikom natin, malalagpasan natin.
Tiwala akong papasa tayo sa inspection, pero mapipigilan kaya nito 'yong matataas?
Nasa panig natin ang publiko,
kasama ang magandang report, mapapalakas nito 'yong kaso natin.
Naghahanap din si Brady ng ibang lugar na iaalok kay Caprio.
Ang makita kayong magkasama ulit, parang noon lang.
Mukhang mahal niya pa rin ang bayang ito.
May kinang 'yong mga mata mo pag kasama siya, gaya no'ng high school.
Siya... Hindi ako...
Ang maisalba 'yong pabrika ang priority ko.
Hindi magiging madali,
pero gagawa ng kasaysayan ang pagprotekta sa pabrika.
Kasaysayan.
'Yon nga.
- Ano'ng tawag nila sa downtown? - Downtown Historic District.
Tinawag 'yon nang gano'n pagkatapos ng mayor noon
na irehistro 'yong buong lugar bilang historical landmark.
Alam mo 'yong kasaysayan ng bayan mo.
Irerehistro lang 'yong pabrika.
Para maging landmark,
dapat yata 50 taon na 'yong downtown o mas matanda pa.
At kasingtanda na ng pabrika 'yong Christmas Market, 90 taon na.
Overqualified na at overdue.
Baka makuha ng pabrika ang pamaskong himala nito.
Baka abutin ng 45 araw para mairehistro ang Zefier.
Pero hindi ba sila magtatayo agad?
Sa spring na siguro sila magtatayo, pag wala nang yelo.
Pero pwede silang magpasok ng demolition team anumang oras.
At ang totoo, pwede nila tayong palayasin agad.
Kaya maghanap ka lang.
Teka, e, 'yong Dutch heritage ng bayan?
Tama.
Tingin ko merong parang special ordinance
na pwede nating mapaaprobahan agad.
Mukhang maganda 'yon. Ano'ng magagawa no'n?
"Ang ordinansa ay isang proteksiyon
na maaaring ibigay habang ang aplikasyon
sa United Register of Historical Landmarks ay nakabinbin."
Ipapasa ko 'yong papeles.
- Ikaw na ang magsara? - Sige.
Iligtas mo ang pamana sa 'yo. Pati trabaho namin.
Pamana sa 'ting lahat ang kasaysayan natin.
Pag-aari ng lahat.
- Akin na'ng coat n'yo. - Salamat.
- Maupo po kayo. - Salamat.
- Tanda kong paborito mo 'to. - Naku, alam na alam mo. Ang sarap.
At congratulations ulit sa pagkakapanalo sa Christmas Golden Rolling Pin.
Hindi niya 'yon mapapanalunan kung wala kayo.
Tinatawag na 'kong bias ng mga kalaban ko.
Ipinanalo ko si Ann sa dalawang taon na ako ang judge.
Hindi bias 'yon kung mahusay 'yong panlasa n'yo.
Uy, tanggap ka na. Wala nang interview.
Salamat po.
Pero hindi tungkol do'n kung bakit gusto ko kayong makausap.
Ano'ng maitutulong ko?
Gusto kong pag-usapan 'yong tungkol sa email ko inyo.
Alam ko, at nabasa ko 'yong flyer no'ng Christmas Market bake-off.
Nauunawaan ko 'yong sitwasyon mo.
Kahanga-hanga 'yong ginagawa mo.
Ang windmill ang sentro ng bayan natin.
Nagpasa 'ko ng online application, pero gusto ko kayong bigyan ng kopya.
Umaasa ako na baka may magawa kayo para mapabilis 'yong review ng konseho.
Alam ko kung gaano kahalaga 'yong pabrika sa 'yo at sa pamilya mo,
pero tatapatin kita.
Baka hindi ka nila bigyan ng ordinansa.
Bakit po hindi?
'Yong idea na magkakaro'n ng Caprio Resort sa Windmill Way
ay gustong-gusto ng konseho para sa dagdag na kita
at sa turismong ipapasok nito.
Oo, pero nasa bake-off kayo.
Nakita n'yo. Kami ang may pinakamaraming bisita sa mga Christmas Market.
Na talagang kahanga-hanga.
Pero nakita rin natin 'yong kakulangan ng mga matutuluyan sa bayan natin.
Wala namang reklamo 'yong mga tao sa Dutch inn
na itatayo ng Bowbridge Realty sa tabi ng windmill.
Pero kalabisan na 'yong resort.
Please,
kung maaari sanang tingnan n'yo 'yong application.
Idinetalye ko ang lahat, mula sa paggawa dito ng lolo ko
at pagtatatag sa bayan natin halos 100 taon na,
hanggang sa kultura at tradisyong Dutch na makikita sa mga ginagawa naming muwebles.
Tunay na historical landmark 'to.
Malinaw na pinaglaanan mo ito ng oras at pagsisikap.
Ang windmill ang puso't kaluluwa ng bayang ito.
Nakikita n'yo ba ang bayan natin na wala ito?
Kasi ako, hindi.
Wala akong maipapangako, lalo na ngayong malapit na ang Pasko.
Pero susuriin ng konseho ang lahat
at pag-iisipan nang mabuti ang proposal mo.
'Yon lang ang hiling ko. Salamat.
At salamat kay Ann para dito.
Sige po.
Salamat po ulit.
Sakto. Ikaw muna ang magbantay habang tinutulungan ko si Willem?
- Sige. Hindi ako qualified, pero... - Salamat.
Okay.
Brady?
Gusto mo ng kuwarto, miss?
Wag mong sabihing binili mo na rin ang Janssen Inn.
Ano? Hindi... Ano lang...
Pinalitan ko muna si Lily.
Gusto ko sana siyang makausap, pero babalik na lang ako mamaya.
- Mukha kang... - Corporate drone?
Sasabihin ko sana "kaakit-akit," pero sige.
Guwapo ka rin sa suot mo.
- Salamat. - Brady.
Naghain ako ng protective-ordinance request
para ituring ang pabrika bilang historical landmark.
Napakatalino mo.
Tingnan mo nga naman.
Kung di makikinig sa 'yo si Walt, kailangan niyang pakinggan 'yon.
Nakakahangang makita 'yong mga gagawin mo para sa isang bagay na mahal mo.
Kumusta 'yong meeting n'yo ni Mayor?
Konseho na ang bahala.
Brady, Mia, kayo ang unang maglalaro ng Christmas cornhole ngayong taon.
- Parang dati. - Ako kasi...
Tapos na ang trabaho mo.
Ang husay ko.
Kung tama ang pagkakaalala ko, at siguradong tama ako,
no'ng huli tayong naglaro, tinambakan kita.
Kailangang alugin 'yang utak mo, dahil ibang-iba 'yong naaalala ko.
Rematch.
Sige.
Mauna ka.
Alam n'yo na 'yong rules.
Salitan kayo sa paghagis ng mga bag. Panalo ang may pinakamaraming maipapasok.
Babae muna.
Maraming salamat.
Teka.
Sandali lang.
Ayan.
Sige, ikaw na.
Okay.
Hoy, nagwa-warm up pa lang ako. Pakihawak.
Naku po, nagtanggal na ng coat.
Ladies and gentlemen, seryoso na 'to.
Mas malapit kesa sa 'yo.
Okay, 1-0.
Mas malapit yata 'yon.
Sinusuwerte lahat paminsan-minsan.
Boom!
Tabla.
Magandang laban.
Mas okay na ang isa kesa wala.
Wow.
Ang ganda rito.
Handa na kami para sa inspection.
Nandito ba si Mia?
Dinalhan ko siya nitong Christmas rose para pampasuwerte.
Napakabait mo.
Suportado ko siya. Sana naniniwala ka.
Tinutulungan niya si Herb sa itaas. Baka matagalan siya.
Pwede bang pakibigay na lang 'to sa kanya?
Oo naman. Sige.
Alam mo? Naisip ko...
Ganito kami nagpapadala ng mga mensahe no'ng mga bata pa kami.
Okay.
Ito pa rin 'yong sapatos na 'yon. Medyo luma na.
Malamang. Nand'yan na 'yan no'ng magsimula ako.
Buweno,
sana makarating ang isang 'to.
Ingat.
Bye.
GOOD LUCK! MAGDESISYON KA KUNG ILALABAS MO 'YONG REPORT. B.
- Hi, apo. - Hi, Oma.
Salamat sa paghuhugas.
Wala pong anuman.
Ano' to?
Christmas rose, pampasuwerte.
Mula kay Brady?
Ang ganda.
Nahuhulog ka na ulit sa kanya?
Ano? Hindi po.
Hindi po, ako...
Siguro.
Sa palagay ko.
Opo.
Pero...
Ito ba 'yong safety report?
Opo. Kinakabahan ako na buksan 'yan nang mag-isa.
Buksan natin.
Okay po.
Kayo po ang magbukas.
Gumawa muna tayo ng plano para sa magkaibang resulta.
Okay po.
Pag nakapasa tayo, dadalhin ko 'yan sa press
para kontrahin ang Bowbridge Realty na luma at peligroso na 'yong pabrika.
At kung di tayo nakapasa?
May tiwala ako.
May tiwala ako na may plano, at malalampasan natin 'to nang magkasama.
'Yan ang apo ko.
Alam mo?
Ikaw na ang magbukas.
Nakapasa tayo!
Napakagandang balita n'yan, apo!
Ay, naku.
- Tatawagan ko si Lily. - Atat na 'kong sabihin kay Herb.
- 'Yong ordinansa na lang ang kailangan. - May balita na ba ro'n?
Nag-request ako kay Mayor Beamon para mapabilis 'yong review, pero...
Okay. Gagawa pa 'ko ng mga donut kung kinakailangan.
Salamat po, Oma.
Salamat sa pagbabayad mo para sa mga extra supply.
'Yon na lang ang magagawa ko.
Ipinadala ko kanina 'yong safety report para maimprenta.
Mabuti.
Kumusta 'yong dekorasyon mo?
Tingin ko...
tapos na 'ko.
Agad?
Oo.
Hoy, bawal sumilip hangga't di ka pa tapos.
Bawal sumilip?
Minsan, hindi ko mapigilan, dahil napakarami kong mata.
Ay, teka.
Maganda 'yon.
Sila pa naman ang pinakamatanda sa mesang 'yon.
- Tapos na 'ko. - Tingnan natin.
Mukha ba 'tong aso?
- Siguro pag dinagdagan mo ng ngipin. - Ngipin.
Sige, patingin ng gawa mo.
"Dinner date mamaya? 7:00 p.m. sa Deventura's."
Wala nang makapagpapasaya pa sa 'kin.
- Kumusta ka d'yan, Picasso? - Tapos na 'ko.
Pero please, mauna ka.
Mas magaling kang artist sa 'kin.
Mas madali 'yong mga muwebles.
Ako ba 'yan na may camera?
Oo.
- Nagustuhan ko. - Tingnan natin kung bakit ang tagal mo.
Naku, hindi na, nahihiya na 'ko, kasi...
Dali na, patingin.
Alam kong ang pangit...
Ano 'to?
Ikaw at ako sa prom no'ng high school.
Kung magkasama tayong pumunta.
Hindi ganyan na ganyan, siyempre.
Oo naman.
Nakakatuwang makitang kinakabahan si Oma para sa date niya.
Masaya 'kong inaamin na nila na date 'yon.
Ako rin.
E, kayo ni Brady?
Akala ko masusunog na 'yong inn dahil sa mga spark.
Mahal ko na yata ulit siya.
Ano?
Alam ko, pero hindi ko pwedeng isipin 'yon ngayon.
Habang nasa alanganin 'yong pabrika.
Akala ko kakausapin ni Brady si Caprio para mapigilan 'yong resort.
Oo, gumagawa siya ng proposal
para hikayatin sila na magtayo sa ibang lugar.
- Kumusta 'yong ordinansa? - Nire-review pa rin.
Pero pinadalhan ko si Mayor Beamon ng donuts, dahil paborito niya 'yon,
para lang makatulong umusad ang mga bagay.
Di tayo pwedeng sumuko.
Brady, si Walt Caprio 'to.
Sorry, di tayo nagkakausap. Natanggap ko lahat ng text at email mo.
Gusto kong malaman itong tungkol sa Muskegon bukas.
Sabik na rin akong makapunta sa Christmas Market.
Gusto rin kitang batiin sa mga litrato mo ng Windmill Way property.
Tiningnan ko sila sa database.
Napakadetalyado ng mga litrato. Parang nando'n talaga 'ko.
Dahil do'n, naisip kong unahin muna natin 'yon.
In-email ko sa 'yo 'yong pirmadong kontrata ng Windmill Way.
Magsisimula ang demolisyon pag napapirmahan mo na 'yong mga permit.
Magkita tayo bukas.
Hindi...
Tapos na 'yong presentation ko.
Nakatulog ka ba kagabi?
Ilang oras lang.
Pinirmahan agad ni Walt 'yong kontrata ng Windmill Way.
Kung gano'n, katapusan na ng pabrika.
Gumawa na nga ako ng paraan na hindi alam ng boss ko
at sinabi kay Walt 'yong mas magandang investment,
sa norte, sa Muskegon.
Pumayag siyang pakinggan ako sa meeting namin mamayang hapon.
Makakansela ng pagpayag niya sa bagong plano 'yong kontratang pinirmahan niya?
Boom. 'Yan ang plano ko.
Susunduin ko siya sa airport, pero kakausapin ko si Mia.
Kung papayag si Mia, dadalhin ko si Walt sa pabrika para mapakiusapan siya.
Nasabi mo na 'to kay Mia?
Kakausapin ko siya ngayon.
Sasabihin ko sa kanya ang lahat, at sana pumayag siya.
Uy.
Kaibigan kita.
Gusto ko ang makakabuti sa 'yo, siguruhin mo lang 'yong mga priority mo.
Salamat, Willem, siguradong-sigurado.
Mamaya na lang.
Lionel.
Hindi ko alam na darating ka. Natutuwa ako.
Ayokong mawala sa pinakamalaking araw mo. Saan ka papunta?
Pupunta ako sa pabrika at maghahanda para sa meeting bago ko sunduin si Walt.
Ako na'ng susundo sa kanya.
Magkita tayo sa pabrika. Alas-kuwatro? Magkamayan, mag-celebrate?
- Nakausap mo siya? - Saglit. Bago siya lumipad.
Bakit ang lungkot mo? Dapat masaya ka.
- Ano'ng ibig mong sabihin? - Itong meeting kasama si Walt.
Formality na lang, dahil pinirmahan niya na 'yong kontrata.
'Yong VP developer position, sa 'yo na 'yon.
Wow.
Wow!
Nagsumikap ako buong career ko para sa titulong 'yon.
Matagal mo na dapat nakuha 'yon.
Karapat-dapat sa 'yo 'yong promotion.
- Lionel... - Sige na. Magche-check in na 'ko.
Sa susunod, sa property na natin tayo tutuloy.
Oo.
Magandang umaga, Brady.
Hi, Herb.
Wow.
- Parang bago 'yong trono. - Oo.
Ginagawa ko lang ang parte ko para sa pamana sa 'tin.
Nand'yan na si Mia?
Oo. Nasa itaas. Pero may sulat siya para sa 'yo.
- Salamat, Herb. - Oo.
"Sinasamantala ang hangin habang malakas pa. Pababa na 'ko.
Mia."
Pa'no kung di 'yon nalaglag?
Sandali.
Ano'ng ginagawa mo?
Ako...
Hinahanap ko 'yong sulat na iniwan ko para sa prom.
Wala?
Hulaan mo.
Kung totoo 'yong kuwento mo tungkol sa prom...
Na totoo nga.
Ang teorya ko, nalaglag 'yon habang paakyat,
napunta sa isa sa mga lagari at nagkapira-piraso.
Magandang teorya.
Ano 'yong tungkol sa voicemail?
Ano 'yon?
Hindi ko makausap si Caprio
bago niya pirmahan 'yong Windmill Way contract.
Kakasabi niya lang sa 'kin
na magsisimula ang demolisyon ng pabrika sa susunod na weekend.
Kailangan mong malaman na hindi ko 'to ginusto.
Kailangan ko nang umalis at...
Tanda mo 'yong ikinukuwento kong property sa Muskegon?
Pakikinggan ni Walt 'yong proposal ko.
Kung papayag ka, gusto ko siyang dalhin dito,
para makita niya nang personal kung gaano kaganda ang lugar na 'to.
Iiwan kong bukas ang pinto.
Mahalaga ka sa 'kin.
Noon pa man.
May oras pa.
Maisasalba pa natin ang lugar na 'to.
Ikaw at ako.
"Tayo," bilang si Brady?
O 'yong ginamit mong pseudonym para di malaman ng kumpanya mo?
Hindi na gano'n ngayon.
May oras pa. Susubukan kong baguhin ang isip niya.
Kumusta 'yong ordinansa para gawin itong historical landmark?
- May desisyon na sila? - Di mo na problema 'yon.
Hindi ka na nakatira dito.
Mia.
Umalis ka na.
Please.
Sige.
"Sasamahan mo ba ako sa prom? Sa iyo magpakailanman, Brady."
PAG-AARI NG PAMILYA MULA PA NOONG 1932
Handa ka na?
Uy, ano'ng problema? Okay ka lang ba?
Gigibain na ang pabrika.
Tapos na.
'Yan ba 'yong ipinunta ni Brady?
Nabigo ako.
Hindi ka nabigo.
Lahat ng pinagpaguran ng pamilya ko...
Lahat ng pinagpaguran ko...
Lahat ng nagtrabaho sa pabrika sa loob ng ilang dekada...
Mawawala na lahat.
Hindi, Mia, makinig ka sa 'kin.
Ginawa mo ang lahat.
Alam 'yon ng mga magulang mo, alam ko 'yon, at ipinagmamalaki ka nila.
Higit pa sa pabrikang 'to ang pagmamahal nila.
Walang katapusan, walang hanggan.
Mabuti kang kaibigan, Lily.
Wala tayong oras para malungkot.
- Santa Day ngayon. - Santa Day ngayon.
Halika rito.
KASIYAHAN AT MGA PALARO MGA PREMYO - HOT CHOCO
WORKSHOP NI SANTA WELCOME - PASOK KAYO
Wow, ang husay ng pagkumpuni ni Herb sa trono ni Santa na gawa ni Lolo, di ba?
Oo, ang husay niya.
Uy, ayun na si Willem.
Handa na ba kayo para sa Santa Day?
Oo!
Maligayang Pasko!
Walt, ikinagagalak kong makilala ka.
Ako rin, Brady.
Kakaibang lugar para sa meeting.
Lalo na dahil isa sa mga pinakamaganda mong resort ang ipapalit dito.
Please, maupo kayo.
May inihanda akong presentation tungkol sa malaking oportunidad sa lugar.
Bale ang sinasabi mo sa 'kin,
napirmahan na nitong mga tycoon 'yong kontrata,
mababaon na sa limot 'yong windmill, at kasama sila ngayon ni Brady?
- Oo. - Maling-mali 'yon.
Kung di napigilan si Walt sa pagpirma sa kontrata,
wala na siyang magagawa pa.
Hindi muna ako susuko sa kanya, Mia.
Buong gabi siyang gumagawa ng plano para maisalba 'yong pabrika.
- Eggnog? - Salamat.
- May regalo sa 'yo si Santa.
- Ano po? - Kararating lang.
Special delivery, galing pa sa North Pole.
Nakuha natin 'yong ordinansa.
Salamat.
Maitatayo mo na ang isa sa malalaking resort hotel mo,
na binanggit mo sa website mo.
Imbes na karaniwang laki lang na itatayo rito.
Ito ang maaaring kitain
sa Windmill Way kumpara sa Muskegon sa susunod na limang taon.
Itong windmill na kinalalagyan natin,
hindi lang ito lugar para sa mga muwebles.
Ito ang bumubuhay sa bayang ito.
May pamilya rito.
Espesyal na pamilya.
At komunidad.
Pinagbubuklod sila nito. Pinagbubuklod kami.
Baka mawalan ako ng trabaho dahil dito,
pero buong puso akong naniniwala ngayon na dapat pangalagaan ang lugar na 'to.
Hindi wasakin.
Excuse me.
Brady, kailangan kitang makausap.
Ano'ng nangyayari?
Gentlemen, ikinagagalak kong ipakilala sa inyo si Mia Meijer.
Furniture designer, manager ng pabrika, at...
ang apo ng taong nagtayo ng lugar na 'to.
Ikaw pala ang dahilan nito.
Kusang ginawa ni Brady ang lahat ng 'yan.
Pero ito ang ginawa ko.
Patingin.
Sulat 'yan galing sa mayor namin
na pinagkakalooban ang Zefier ng protective ordinance,
nakabinbin ang review ng aplikasyon nito
sa United Register of Historical Landmarks.
Pinoprotektahan nito ang pabrika
sa anumang intensiyon ng Caprio Resorts o ng Bowbridge Realty.
Okay.
Lionel.
Gusto kong malaman mo kung gaano ako nagpapasalamat
sa alok na VP position,
pero kailangan ko 'yon tanggihan.
Ipinapaalam ko na rin 'yong pagbibitiw ko.
Sigurado ka ba d'yan?
Ngayon lang ako naging sigurado sa buong buhay ko.
Brady, sandali.
Meron man o wala ang ordinansang ito,
nakumbinsi mo 'ko na dapat pangalagaan ang windmill na 'to.
'Yong presentation mo, kahanga-hanga.
Gusto kitang kunin na point person para sa Muskegon project.
Walt, napakabuti mo,
pero...
tatanggi ako.
Mananatili ako rito, sa bayan.
Pero wag kang mag-alala. Nasa mabuting kamay ka ni Lionel at ng Bowbridge Realty.
Lionel, sa Muskegon tayo?
Oo naman. Sige.
Pagkatapos kong pumunta sa Christmas Market.
Ito ang paborito kong panahon.
- Brady... - Lionel.
Salamat sa lahat ng ginawa mo para sa 'kin.
Walang samaan ng loob?
Good luck, Brady.
Hindi mo kailangang gawin 'yon.
Ayokong mawala ka ulit.
Ano'ng gagawin mo rito?
Di ko alam kung nasabi ko na sa 'yo,
pero mahilig ako sa photography.
Iniisip kong magbukas ng photography business.
SASAMAHAN MO BA AKO SA PROM? SA IYO MAGPAKAILANMAN, BRADY
Alam mo'ng ibig sabihin nito, di ba?
ISANG CAPRIO RESORT
Pwede ka bang maisayaw?
Akala ko hindi mo tatanungin.
Sigurado ka ba sa lahat ng 'to?
Mahal kita, Mia.
Mahal din kita, Brady.
Nagsalin ng Subtitle: Jayran Kempiz